לוח התקופות בארץ ישראל

לוח התקופות בארץ ישראל – טבלה זו מסכמת את התקופות העיקריות בהיסטוריה של ארץ ישראל, ומציינת את האירועים המרכזיים בכל תקופה (בתקופות הקדומות יותר, מופיע טווח גילים מעוגל לפי תיארוך רדיומטרי).
לתיאור מפורט של ההיסטוריה, התקופות והאירועים ראה בהיסטוריה של ארץ ישראל וארץ ישראל בעת העתיקה.
| 0 | 1 | 2 | 3 |
| --- | --- | --- | --- |
| תקופה | שם התקופה | המשטר השליט | אירועים מרכזיים |
| 1.5 מיליון שנה ועד 250,000 שנה לפני זמננו | התקופה הפלאוליתית התחתונה | הנדידה העיקרית של הומו-האבילס. בארץ עדויות באתר עובדיה ובגשר בנות יעקוב. במערת הכרמל החל מלפני חצי מיליון שנה |  התפשטות הומו ארקטוס ממזרח אפריקה לאסיה ואירופה  עדויות לשימוש באש  שימוש באבני יד, בין השאר לטביחת פילים  אתרים מהתרבות האשלית הקדומה: עובדיה, מחצבת עברון, גשר בנות יעקב  אתרים מהתרבות האשלית המאוחרת: מערת תנור, מערת אום קטפה, מעין ברוך  אתרים מהתרבות האשלו־יברודית: מערת זוטייה, מערת קסם, בירכת רם |
| 250,000 שנה ועד 47,000 שנה לפני זמננו | התקופה הפלאוליתית התיכונה | האדם הניאדרטלי החל מ 220,000 שנה. בארץ עדויות ראשונות להומו-סאפיינס החל מ 70,000 שנה. של הניאדרטלי החל מ 47,000 שנה (מערת הכרמל). |  הגעה לארץ של הומו סאפיינס מאפריקה והאדם הניאנדרטלי ממערב אירואסיה  עדויות לקבורה מכוונת  סיתות בטכניקת לוולואה  אתרים מהתרבות המוסטרית הקדומה: מערת תנור, מערת אבו זיף, מערת היונים, מערת מיסליה  אתרים מהתרבות המוסטרית התיכונה: מערת תנור, מערת הגדי, מערת קדומים, נשר רמלה  אתרים מהתרבות המוסטרית המאוחרת: מערת תנור, מערת כבארה, מערת עמוד, שפך נחל מחניים |
| 47,000 שנה ועד 22,000 שנה לפני זמננו | התקופה הפלאוליתית העליונה | האדם הניאדרטלי נכחד או השתלב בגנטיקה של ההומו-סאפיינס. |  הכנת להבי אבן וכלים מקרניים ועצמות בעלי חיים  אתרים: מערת מנות, מערת הנחל, מערת אמירה, מערת היונים, מערת כבארה, אוהלו 2 |
| 22,000 שנה עד 11,500 שנה לפני זמננו | התקופה האפיפלאוליתית | צייד באמצעות בניית חץ חומות |  ציידים־לקטים ניידים בראשית התקופה, ומעבר לישיבת-קבע בסופה (התרבות הנאטופית)  ביות הכלב  בניית סוכות ומאוחר יותר בקתות עם יסודות אבן, קירות תמך וחציבת מתקני אבן  שימוש בכלי צור קטנים בשם מיקרוליתים ובעלי ומכתש  אתרים מהתרבות הכבארית והכבארית הגאומטרית: עין גב I, נווה דוד  אתרים מהתרבות הנאטופית: מערת הנחל, מערת שוקבא, עינן, מערת היונים |
| 11,500 שנה עד 5,800 שנה לפני זמננו | התקופה הנאוליתית | יריחו |  המהפכה החקלאית: ביות צמחים ובעלי חיים (עז, כבש, בקר, חזיר)  בשלב השני של התקופה החל שימוש נרחב בכלי חרס  תושבי קבע החיים בקהילות בעלות ריבוד חברתי של מאות עד אלפים  אתרים: תל יריחו, יפתחאל, ביסמון, מוצא, נחל עשרון, עתלית־ים, שער הגולן, אשקלון |
| 5,800–3,600 לפנה"ס | התקופה הכלקוליתית | פסלי נחושת יצוקים בשיטת הפיסול בשעווה, עטיפה בחרס ויציקת הנחושת פנימה |  כפרים מבוססים עם חקלאות אינטנסיבית (מטעים, חלב, צמר) ומסחר  בסוף התקופה הפקה של נחושת וזהב ומעבר לחיים עירוניים  ראשית הקבורה בגלוסקמאות  אתרים מהתקופה הקדומה: ואדי רבה, מונחתה, עין אל ג'רבה, נחל זהורה, הגושרים  אתרים מהתקופה התיכונה: הגושרים, תל דן, תל תאו, תל צף, תל עלי, מקדש הנמרים  אתרים מהתקופה המאוחרת: מקדש עין גדי, מערת המטמון, תלוליות ע'סול, ביר ספאדי |
| 3600–1200 לפנה"ס | תקופת הברונזה | הקדומה – 3500–2000 התיכונה – 2000–1500 (נדידת האבות). ערי מדינה 1500–1200 – השתלטות הממלכות בכל הסהר הפורה – מסופוטמיה (מצרים בא"י, החיתים בטורקיה ואשור במזרח). הערים הופכות להיות ערי פרזות תחת שילטון רודני של הממלכות |  3300–2200 לפנה"ס: נדידת נוודים לארץ ישראל. התגבשות ערי-מדינה מבוצרות, שימוש בברונזה  2200–2000 לפנה"ס: נטישת הערים, חזרה לאורח חיים נוודי.  2000–1550 לפנה"ס: חדירת עמים מהצפון ומסוריה (ביניהם החיקסוס) אל תוך הארץ. בין הערים המרכזיות נמנות שכם, חצור, רחוב וליש. ראשית הכתב.  1700 לפנה"ס: תקופת האבות (על פי המקרא).  1550–1200 לפנה"ס: תקופת הברונזה המאוחרת: תקופת סחר בין-לאומי, שלטון מצרים על כנען, המצאת אלפבית פרוטו-כנעני.  1457 לפנה"ס (בקירוב): קרב מגידו בין המצרים לכנענים   |
| 1200–586 לפנה"ס | תקופת הברזל  (התקופה הישראלית) | *בהתחלה כפרי "התיישבות מהירה" עם חצר מרכזית, מכלאות לצאן ובורות איגום תבואה. בהמשך התפתחות של הרבה יישובים בכל רחבי הארץ. ממלכת ישראל וממלכת יהודה, האימפריות האשורית, הבבלית, והמצרית. |  1250–1020 לפנה"ס (על פי המקרא בניכוי השנים החסרות): התנחלות שבטי ישראל ותקופת השופטים  1180–1150 לפנה"ס: חדירת הפלשתים לארץ, והיאחזותם במישור החוף הדרומי.  1020–930 לפנה"ס (על פי המקרא בניכוי השנים החסרות): "ממלכת ישראל המאוחדת": מלכות שאול, דוד ושלמה.  930 לפנה"ס (על פי המקרא בניכוי השנים החסרות): מרד ירבעם בן נבט מביא לפילוג הממלכה: ממלכת ישראל בצפון וממלכת יהודה (הכוללת את ירושלים) בדרום.  722 לפנה"ס: ממלכת אשור כובשת את ממלכת ישראל הצפונית ומחריבה את בירתה שומרון. שלמנאסר החמישי מגלה חלק מהתושבים לאשור.  627 לפנה"ס: לאחר מותו של אשורבניפל מלך אשור, מורד נבופלאסר נגד אשור ומקים את ממלכת בבל החדשה.  609 לפנה"ס: אזור ארץ ישראל עובר לשליטת ממלכת מצרים לאחר קרב מגידו  605 לפנה"ס: אזור ארץ ישראל חוזר לשליטת ממלכת בבל לאחר קרב כרכמיש. |
| 586–332 לפנה"ס | התקופה הפרסית | האימפריה הפרסית |  586 לפנה"ס: ממלכת יהודה נכבשת בידי נבוכדנאצר השני מלך בבל, בית המקדש הראשון נחרב ומתחילה גלות בבל השנייה.  539 לפנה"ס: כורש מלך פרס כובש את האימפריה הבבלית ומעניק ליהודים הגולים בבבל את הזכות לשוב לאוטונומיית יהוד מדינתא בארץ ישראל.  538 לפנה"ס: "שיבת ציון".  516 לפנה"ס: התחלת בניית בית המקדש השני.  485–465 לפנה"ס: מלכות חשיארש הראשון, הוא אחשוורוש, בפרס. עזרא ונחמיה. |
| 332 – 167 לפנה"ס | התקופה ההלניסטית | מצרים התלמיית והאימפריה הסלאוקית |  332 לפנה"ס: אלכסנדר מוקדון כובש את ארץ ישראל מידי הפרסים.  301 לפנה"ס: תלמי הראשון כובש את ארץ ישראל מידי יורשי אלכסנדר מוקדון.  200 לפנה"ס: אנטיוכוס השלישי מבית סלאווקוס כובש את ארץ ישראל מידי בית תלמי. |
| 167 – 37 לפנה"ס | התקופה החשמונאית | החשמונאים |  167 לפנה"ס: אנטיוכוס אפיפנס (ה-4) אוסר על קיום מצוות יהודיות ביהודה. בית המקדש מחולל.  167–160 לפנה"ס: מרד החשמונאים.  164 לפנה"ס: יהודה המכבי מטהר את בית-המקדש בירושלים.  160–63 לפנה"ס: שלטון עצמאי של בית חשמונאי.  63 לפנה"ס: כיבוש הארץ בידי האימפריה הרומית, ומינוי הורקנוס השני לשליט בידי פומפיוס.  40 לפנה"ס: הפרתים פולשים לממלכת יהודה, ומושיבים על כס המלכות בירושלים את מתתיהו אנטיגונוס השני |
| 37 לפנה"ס – 324 לספירה | התקופה הרומית | האימפריה הרומית |  37 לפנה"ס: הורדוס תופס את השלטון ביהודה בעזרתם של הרומאים ומתתיהו אנטיגונוס השני מוצא להורג.  10 לפנה"ס: חניכת בית המקדש המחודש.  4 לפנה"ס לערך: לידת ישו.  4 לפנה"ס: מות הורדוס.  6 לספירה: הקיסר הרומי טיבריוס בוחר לספח את יהודה כפרובינקיה (פרובינקיית "יהודה", Iudaea).  66–73 לספירה: מתקיים המרד הגדול, המרד הראשון של יהודי פרובינקיית "יהודה" כנגד שלטון האימפריה הרומית, אשר נכשל כישלון חרוץ.  70 לספירה: האימפריה הרומית כובשת את ירושלים ומחריבה את בית המקדש השני.  73 לספירה: כיבוש מצדה על ידי האימפריה הרומית וסיומו של המרד הגדול.  70–130 לספירה (לערך): רבן יוחנן בן זכאי מקים מרכז תורני ביבנה, התנאים המוקדמים מתחילים בגיבוש המשנה.  130 לספירה: הקיסר הרומי אדריאנוס מקים על חורבות ירושלים מושבה רומית אותה כינה "קולוניה איליה קפיטולינה" (Colonia Aelia Capitolina).  132–136 לספירה: מרד בר כוכבא כנגד שלטון האימפריה הרומית. המרד נחל הצלחה בתחילתו, אך לאחר מכן דוכא ביד ברזל. מאות אלפי יהודים נהרגו והיישוב היהודי בפרובינקיית יהודה (Iudaea) כמעט וחרב. לאחר המרד הקיסר הרומי אדריאנוס משנה את שם הפרובינקיה ל"סוריה פלשתינה" (Syria Palestinae).  137–220 לספירה (לערך): תקופת התנאים המאוחרים, רבי יהודה הנשיא חותם את המשנה.  220–351 לספירה (לערך): תקופת האמוראים בארץ ישראל וגיבוש התלמוד הירושלמי. |
| 324 – 638 | התקופה הביזנטית | האימפריה הביזנטית |  326–333: נבנית כנסיית המולד בבית לחם המציינת את המקום בו לפי המסורת הנוצרית ישו נולד.  334: נבנית כנסיית אבינו שבשמים בהר הזיתים המציינת את המקום בו לפי המסורת הנוצרית ישו עלה השמיימה.  335: נבנית כנסיית הקבר בגבעת הגולגולתא המציינת את המקום בו לפי המסורת הנוצרית ישו נצלב, נקבר וקם לתחייה. |
| 638 – 1099 | התקופה הערבית המוקדמת | האימפריה המוסלמית |  638: כיבוש ירושלים בידי צבאות ח'ליפות ראשידון תחת הנהגתו של הח'ליף עומר בן אל-ח'טאב.  661: תחילת שלטון האומיים.  750: העבאסים מפילים את הח'ליפות האומאית.  878: אחמד אבן טולון, מושל מצרים מטעם בית עבאס, כובש את ארץ ישראל וסוריה.  905: העבאסים כובשים מחדש את ארץ ישראל.  970: כליפי קהיר הפאטימים כובשים את ארץ ישראל.  1071: הטורקים הסלג'וקים כובשים אזורים נרחבים במערב אסיה, בהם אסיה הקטנה וארץ ישראל. |
| 1099 – 1260 | התקופה הצלבנית | הצלבנים והאיובים |  1099: מסע הצלב הראשון והקמת ממלכת ירושלים הצלבנית.  1187: קרב קרני חיטין בין כוחות צלאח א-דין לצלבנים.  1191: מסע הצלב השלישי של ריצ'רד לב הארי. |
| 1260 – 1517 | התקופה הממלוכית | הממלוכים |  1260: קרב עין ג'אלות מתקיים בעמק יזרעאל במהלכו בלמו כוחות הממלוכים את התפשטות האימפריה המונגולית מערבה.  1291: המצור על עכו מסתיים בכיבוש העיר על ידי הממלוכים וגירוש הצלבנים מארץ ישראל. |
| 1517–1917 | התקופה העות'מאנית | האימפריה העות'מאנית |  1517: כיבוש הארץ בידי צבאותיו של הסולטאן הטורקי סלים הראשון.  1535–1538: סולימאן הראשון משפץ את כיפת הסלע בירושלים ובונה מחדש את חומות ירושלים (החומה הנוכחית של העיר העתיקה בירושלים).  1798–1799: מסע נפוליאון בארץ ישראל.  1832–1840: כיבוש מצרי של האזור בידי צבאותיו של אבראהים פאשא. |
| 1917–1948 | תקופת המנדט הבריטי | האימפריה הבריטית |  1917: כיבוש הארץ בידי הבריטים והטלת משטר צבאי על ארץ ישראל.  1920: תחילת המנדט הבריטי בארץ ישראל על פי החלטת חבר הלאומים.  1929: פרוץ מאורעות תרפ"ט.  1936: תחילת המרד הערבי הגדול.  1947: החלטת האו"ם על חלוקת ארץ ישראל. |
| 1948 ואילך | התקופה הציונית: מדינת ישראל | ישראל, לבנון, סוריה, ירדן, הרשות הפלסטינית |   ערך מורחב – היסטוריה של מדינת ישראל  1948: הקמת מדינת ישראל, מלחמת העצמאות, הכיבוש הירדני של הגדה המערבית ומזרח ירושלים, הכיבוש המצרי של רצועת עזה ויצירת מדינת החסות ממשלת כל פלסטין.  1956: בריטניה, צרפת וישראל תוקפות את מצרים במטרה להחזיר את השליטה הבריטית והצרפתית על תעלת סואץ ולהפיל את גמאל עבד אל נאצר.  1959: מצרים, ממשלת כל פלסטין, וסוריה מתאחדות בתור "הרפובליקה הערבית המאוחדת".  1967: מלחמת ששת הימים: ישראל כובשת את רצועת עזה וסיני ממצרים, את יהודה ושומרון מירדן ואת רמת הגולן מסוריה.  1973: מלחמת יום הכיפורים.  1979: הסכם השלום עם מצרים והחזרת חצי האי סיני.  1982: מלחמת לבנון הראשונה.  1982-2000: המערכה ברצועת הביטחון בדרום לבנון.  1987–1993: האינתיפאדה הראשונה.  1993: הסכמי אוסלו ויצירת הרשות הלאומית הפלסטינית.  1994: הסכם השלום עם ירדן.  2000–2005: האינתיפאדה השנייה.  2005: ביצוע תוכנית ההתנתקות.  2006: מלחמת לבנון השנייה.  2007: מלחמת חמאס-פת"ח, השתלטות חמאס על רצועת עזה.  2023–הווה: מלחמת חרבות ברזל. |